**Markus Niemeläinen** (s. 8. kesäkuuta 1998 Kuopio) on suomalainen jääkiekkopuolustaja, joka pelaa NHL-seura Edmonton Oilersin organisaatiossa. Hän pelannee pääasiassa AHL-seura Bakersfield Condorsissa.

Ura
---

### Seuraura

Niemeläinen on Hämeenlinnan Pallokerhon kasvatti. Hän voitti seurassa kauden 2012–2013 päätteeksi B2-nuorten Suomenmestaruuden. Kaudeksi 2013–2014 Niemeläinen siirtyi Tapparaan, josta hän palasi taas HPK:hon kaudeksi 2014–2015. Niemeläinen voitti kauden päätteeksi A-nuorten SM-hopeaa.

Kesäkuussa 2015 Niemeläinen teki kolmivuotisen sopimuksen Helsingin IFK:n SM-liigajoukkueen kanssa. Dinamo Riika varasi hänet 63. pelaajana KHL:n varaustilaisuudessa 2015. Samana kesänä Niemeläisen varasi myös USHL-joukkue Fargo Force numerolla 199. sekä OHL-joukkue Saginaw Spirit 18. pelaajana CHL:n varaustilaisuudessa. HIFK lainasi hänet Spiritiin kaudeksi 2015–2016. Niemeläinen nousi joukkueessa isoon rooliin ja hän pelasi kauden aikana CHL Top Prospects Gamessa.

Edmonton Oilers varasi Niemeläisen kolmannella kierroksella 63. pelaajana NHL:n varaustilaisuudessa 2016. Hän päätti jatkaa myös kaudella 2016–2017 Saginaw Spiritin OHL-joukkueessa lainalla HIFK:sta. Kaudeksi 2017–2018 Niemeläinen palasi kaksivuotisella sopimuksella kasvattajaseuraansa Hämeenlinnan Pallokerhoon. Hän teki SM-liigadebyyttinsä kauden toisella kierroksella 9. syyskuuta 2017 vieraissa Oulun Kärppiä vastaan. Niemeläinen merkittiin HPK:n seitsemänneksi puolustajaksi, mutta hän nousi joukkueen pelaavaan kuusikkoon, kun Roope Laavainen loukkaantui toisessa erässä. Niemeläinen sai ottelussa jääaikaa 9.59 minuuttia ja hän keräsi myös yhden kahden minuutin jäähyn estämisestä. Liigauransa avausmaalin Niemeläinen teki 13. tammikuuta 2018 vieraissa Oulun Kärppiä vastaan. Kaikkiaan hänen tulokaskautensa toi 42 runkosarjaottelussa tehot 1+2=3. Niemeläinen edusti HPK:ta kauden aikana myös Spengler Cupissa. Hän pelasi myös yhden ottelun lainalla Mestis-joukkue Lempäälän Kisassa. Kaudella 2018–2019 Niemeläinen teki SM-liigassa 50 runkosarjaottelussa tehot 1+4=5 ja 18 playoff-ottelussa kaksi syöttöpistettä. Hän voitti kauden päätteeksi Suomenmestaruuden.

Kaudeksi 2019–2020 Niemeläinen siirtyi vuoden mittaisella sopimuksella Porin Ässiin. Lokakuussa 2019 hän teki joukkueen kanssa vuoden mittaisen jatkosopimuksen. Niemeläinen teki SM-liigan yhden kauden piste-ennätyksensä tehoilla 1+6=7.

Huhtikuussa 2020 Niemeläinen teki kaksivuotisen NHL-tulokassopimuksen Edmonton Oilersin kanssa. Elokuussa hänen vahvistettiin aloittavan kauden 2020–2021 lainalla Ässissä. Joulukuussa Oilers kuitenkin kutsui Niemeläisen harjoitusleirilleen. Harjoitusleirin päätteeksi, tammikuussa 2021 seura lähetti hänet AHL-joukkue Bakersfield Condorsiin. Niemeläinen pelasi siellä loppukaudella 21 runkosarjaottelua tehopistein 2+4=6.

Syksyn 2021 harjoitusleirin päätteeksi Edmonton Oilers lähetti Niemeläisen Bakersfield Condorsin AHL-joukkueeseen. Joulukuussa hänet nostettiin Oilersin NHL-joukkueeseen, kun Duncan Keith oli loukkaantunut ja Cody Ceci asetettu koronaprotokollalistalle. Niemeläinen teki NHL-debyyttinsä 1. joulukuuta 2021 Pittsburgh Penguinsia vastaan. Hänet merkittiin Oilersin kolmospuolustajapariin Philip Brobergin viereen. Niemeläinen sai ottelussa jääaikaa 10.19 minuuttia. Hän keräsi teholukeman –1 ja taklasi viisi kertaa, mikä oli joukkueesta eniten.

Maaliskuussa 2022 Niemeläinen teki Oilersin kanssa kaksivuotisen jatkosopimuksen. Ensimmäinen vuosi sopimuksesta on kaksisuuntainen ja jälkimmäinen vuosi yksisuuntainen.

### Maajoukkueura

Niemeläinen pelasi alle 18-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen ja ensimmäinen hopeaan. Vuoden 2016 turnauksessa hänet valittiin alkulohkossa Tanskaa vastaan pelatun ottelun päätteeksi Suomen ottelun parhaaksi pelaajaksi. Niemeläinen pelasi myös alle 18-vuotiaiden Ivan Hlinkan muistoturnauksessa vuonna 2015.

Niemeläinen edusti myös Suomen alle 17-vuotiaiden maajoukkuetta World U-17 Hockey Challengessa sekä Euroopan nuorten olympiafestivaaleilla vuonna 2015. Jälkimmäisenä mainittu turnaus päättyi pronssiin. Yhteensä hän on pelannut 17 nuorten ja 49 poikien maaottelua.

Pelityyli
---------

Elite Prospects -sivuston Curtis Joe on kuvaillut isokokoista Niemeläistä all around -puolustajaksi, joka käyttää kokoaan ja ulottuvuuttaan omassa päässä hyvin hyödykseen. Joen mukaan hän myös luistelee sulavasti.

Muuta
-----

Niemeläisen isoveli Matias on pelannut jääkiekkoa hyökkääjänä alemmissa sarjoissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | HPK | A-SM | 39 | 2 | 14 | 16 | 28 | 12 | 0 | 5 | 5 | 4 |  |  |  |  |  |  | U18 | 7 | 0 | 0 | 0 | 0 |
| 2015–2016 | Saginaw Spirit | OHL | 65 | 1 | 26 | 27 | 28 | 4 | 0 | 0 | 0 | 0 |  |  |  |  |  |  | U18 | 7 | 0 | 1 | 1 | 6 |
| 2016–2017 | Saginaw Spirit | OHL | 59 | 3 | 6 | 9 | 40 | – | – | – | – | – |
| 2017–2018 | HPK | A-SM | – | – | – | – | – | 5 | 0 | 0 | 0 | 2 |
|  | HPK | SM-liiga | 42 | 1 | 2 | 3 | 24 | – | – | – | – | – |
|  | LeKi | Mestis | 1 | 0 | 0 | 0 | 0 | – | – | – | – | – |
| 2018–2019 | HPK | SM-liiga | 50 | 1 | 4 | 5 | 8 | 18 | 0 | 2 | 2 | 4 | Kanada-malja |
| 2019–2020 | Ässät | SM-liiga | 55 | 1 | 6 | 7 | 42 | – | – | – | – | – |
| 2020–2021 | Ässät | SM-liiga | 14 | 0 | 3 | 3 | 35 | – | – | – | – | – |
|  | Bakersfield Condors | AHL | 21 | 2 | 4 | 6 | 6 | – | – | – | – | – |
| 4 kautta | yhteensä | SM-liiga | 161 | 3 | 15 | 18 | 109 | 18 | 0 | 2 | 2 | 4 |
| 1 kausi | yhteensä | AHL | 21 | 2 | 4 | 6 | 6 | – | – | – | – | – |

Lähteet
-------

* Markus Niemeläinen The Internet Hockey Databasessa (englanniksi)
* Markus Niemeläinen Eurohockey-sivustolla (englanniksi)
* Markus Niemeläinen *Elite Prospects*. Everysport Media Group AB.  (englanniksi)

### Viitteet

1. 1 2  Pajala, Mikko: Markus Niemeläisen NHL-debyytti osoittaa, että taikatemput ovat taalajäillä toisarvoisia *HS.fi*.  2.12.2021. Sanoma Media Finland Oy. Viitattu 2.12.2021.
2. 1 2  Tilastot *liiga.fi*. Jääkiekon SM-liiga Oy. Viitattu 16.5.2019.
3. 1 2 3 4 5 6 7 8  Markus Niemeläinen *Elite Prospects*. Everysport Media Group AB.  (englanniksi)
4. ↑  HIFK nappasi kookkaan puolustajalupauksen Hämeenlinnasta *Jatkoaika.com*.  1.6.2015. Jatkoaika r.y. Viitattu 29.6.2016.
5. ↑  Markus Niemeläinen lähteekin Kanadaan *Jatkoaika.com*.  23.7.2015. Jatkoaika r.y. Viitattu 29.6.2016.
6. ↑  Kerhon tulevan kauden joukkueessa kokoa ja paluumuuttajia *jatkoaika.com*.  28.4.2017. Jatkoaika r.y. Viitattu 29.4.2017.
7. ↑  Kokoonpanot *liiga.fi*.  9.9.2017. Jääkiekon SM-liiga Oy. Viitattu 9.9.2017.
8. ↑  Ottelutilastot *liiga.fi*.  9.9.2017. Jääkiekon SM-liiga Oy. Viitattu 9.9.2017.
9. ↑  Otteluseuranta *liiga.fi*.  9.9.2017. Jääkiekon SM-liiga Oy. Viitattu 9.9.2017.
10. ↑  Otteluseuranta *liiga.fi*.  13.1.2018. Jääkiekon SM-liiga Oy. Viitattu 13.1.2018.
11. ↑  Tuore Suomen mestari Markus Niemeläinen vahvistaa Ässiä *assat.com*.  7.5.2019. HC Ässät Pori Oy. Viitattu 16.5.2019.
12. ↑  Hurmerinta, Eero: Markus Niemeläiselle jatkosopimus Ässiin − "Puolustuspäässä hän on noussut liigan kärkipakkien joukkoon" *jatkoaika.com*.  22.10.2019. Jatkoaika r.y. Viitattu 22.10.2019.
13. ↑  RELEASE: Oilers sign Niemelainen to entry-level contract *nhl.com/oilers*.  30.4.2020. EDMONTON, AB:  Edmonton Oilers. Viitattu 4.5.2020. (englanniksi)
14. ↑  Yli-Mäenpää, Joni: Ässien Markus Niemeläinen teki NHL-sopimuksen Oilersiin *Jatkoaika.com*.  1.5.2020. Jatkoaika r.y. Viitattu 4.5.2020.
15. ↑  RELEASE: Oilers assign Niemelainen to Assat Pori *nhl.com/oilers*.  1.8.2020. EDMONTON, AB:  Edmonton Oilers. Viitattu 3.8.2020. (englanniksi)
16. ↑  Yli-Mäenpää, Joni: Oilersin sopimuspelaaja Markus Niemeläinen aloittaa kautensa Ässissä *Jatkoaika.com*.  2.8.2020. Jatkoaika r.y. Viitattu 3.8.2020.
17. ↑  Ässissä pelannut Markus Niemeläinen lähtee Oilersin NHL-leirille – "Fyysinen kuntoni on noussut merkittävästi" *Jatkoaika.com*.  20.12.2020. Jatkoaika r.y. Viitattu 20.12.2020.
18. ↑  RELEASE: Oilers make roster moves *nhl.com/oilers*.  10.1.2021. EDMONTON, AB:  Edmonton Oilers. Viitattu 11.1.2021. (englanniksi)
19. ↑  Miettinen, Miska: SaiPassa ja Ässissä pelanneet suomalaiset NHL-lupaukset passitettiin farmijoukkueisiin *suomikiekko.com*.  10.1.2021. Nordic Sport Media. Viitattu 11.1.2021.
20. ↑  RELEASE: Oilers assign nine players to Bakersfield *nhl.com/oilers*.  2.10.2021. EDMONTON, AB:  Edmonton Oilers. Viitattu 2.12.2021. (englanniksi)
21. ↑  Hellanto, Riku: Suomalaispuolustaja sai kutsun NHL:ään *MTVuutiset.fi*.  30.11.2021. Telia Company AB. Viitattu 2.12.2021.
22. ↑  Nuutinen, Markus: Pikkuleijonien MM-kultapuolustaja debytoi Edmonton Oilersissa – Puljujärvi jatkaa duunariketjussa *suomikiekko.com*.  1.12.2021. Nordic Sport Media. Viitattu 2.12.2021.
23. ↑  Pittsburgh Penguins - Edmonton Oilers - December 1st, 2021 *NHL.com*.  1.12.2021. National Hockey League. Viitattu 2.12.2021. (englanniksi)
24. ↑
25. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  24.4.2016. IIHF. Viitattu 29.6.2016. (englanniksi)
26. ↑  Matias Niemeläinen *Elite Prospects*. Everysport Media Group AB.  (englanniksi)